Visit Site
Recommended byColombia
అనంతరం రోహిత్ (37) కూడా కాసేపటికే చెత్త షాట్ ఆడి ఔటయ్యాడు. క్రీజ్‌లో కుదురుకుంటున్న అంబటి రాయుడు (13)ను ఔట్ చేసిన జంపా మరోసారి దెబ్బతీశాడు. దీంతో ఓ దశలో 80/1తో పటిష్టంగా కనిపించిన భారత్ 20 పరుగుల తేడాలో మూడు కీలక వికెట్లు కోల్పోయింది.
ఈ దశలో భారత్‌ను ధోనీ-జాదవ్ ఆదుకున్నారు. పిచ్‌పై పరుగులు రావడం కష్టం కావడంతో వీరిద్దరూ ఆచితూచి బ్యాటింగ్ చేశారు. ముఖ్యంగా మహీ సింగిల్స్ తీయడానికి ప్రాధాన్యం ఇచ్చాడు. వీలుచిక్కినప్పుడల్లా బౌండరీలు బాదుతూ.. వికెట్ పడకుండా జాగ్రత్తగా ఆడుతూ భారత్‌ను గెలిపించారు. ఈ క్రమంలో జాదవ్, ధోనీ హాఫ్ సెంచరీలు పూర్తి చేసుకున్నారు. ధోనీకి ఇది వన్డేల్లో 71వ హాఫ్ సెంచరీ కావడం విశేషం. 49వ ఓవర్లో వరుసగా రెండు ఫోర్లు బాదిన ధోనీ టీమిండియాను గెలిపించాడు.
అంతకు ముందు టాస్ గెలిచి బ్యాటింగ్ చేసిన ఆస్ట్రేలియా నిర్ణీత 50 ఓవర్లలో 7 వికెట్ల నష్టానికి 236 రన్స్ చేసింది. ఫించ్ డకౌట్ కాగా.. ఖవాజా (76 బంతుల్లో 50), స్టోయినిస్ (53 బంతుల్లో 37) ఆసీస్‌ను ఆదుకున్నారు. వీరిద్దరూ రెండో వికెట్‌కు 87 పరుగులు జోడించారు. మ్యాక్స్‌వె‌ల్‌ (51 బంతుల్లో 40) ఫర్వాలేదనిపించాడు. భారత బౌలర్లలో షమీ, బుమ్రా కుల్దీప్‌లు చెరో రెండు వికెట్లు పడగొట్టారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.